„ Sælir félagar . Þannig er mál með vexti að vinir okkar í Grænlandi , Henrik Leth , var að biðja mig að setja niður fyrir sig hvað þyrfti til í fjárfestingum , veiðum , vinnslu og hafnarmannvirkjum ef menn myndu vera setja upp fiskimjöls og uppsjávarverksmiðju í Ammasalik austurströnd Grænlands . “ Á þessum orðum hefst tölvupóstur sem Gunnþór Ingvason , framkvæmdastjóri Síldarvinnslunnar í Neskaupstað sendi 30. apríl 2014 til Aðalsteins Helgasonar , Jóhannesar Stefánssonar og manns hjá Samherja sem hefur netfangið [ email protected ] Tölvupósturinn sem ber yfirskriftina Að nema nýjar lendur er hluti skjala sem Wikileaks hefur birt . Henrik Leth er stjórnarformaður Polar Seafood sem mun vera stærsta fyrirtæki í einkaeigu á Grænlandi . „ Hann er ekki að hugsa um að setja neitt upp , heldur eru einhverjir heimamenn í Grænlandi með einhverja með sér í því að reyna ná kvótum og goodwill af stjórnvöldum með því að þykjast vera fara byggja upp á Austur Grænlandi , “ undirstrikar Gunnþór í pósti sínum . „ Eigið þið ekki tilbúna einhverja svona punkta þó svo að þeir eigi við um Afríku ? “ Samherjamenn tóku vel í beiðnina og svarar Jóhannes : „ Það er kannski spurning um að taka frá Marokkó , hvað segirðu um það ? “ og beinir þá spurningunni til áðurnefnds Sigga . „ Gunnþór , ertu að leitast eftir einhverju ýtarlegu eða bara í kynningarformi ? “ spyr hann síðan stjórnanda Síldarvinnslunnar . „ Nei , bara punktum hvað þarf , “ svarar Gunnþór . Aðalsteinn Helgason var einn af lykilstarfsmönnum Samherja í á þriðja áratug þar til hann lét af störfum 2016 . Gunnþór vildi ekki tjá sig um málið þegar Fréttablaðið leitaði eftir .